整個七月分別介紹咗三種不同新物料，各有長處，1) X-Pac™(耐用型) 2) Dyneema® Composite Fabric (輕量型) 3) Spectra® Micro Grid(平衡型)。如果你有留意我地產品，我地一向都選用X-Pac™，主要原因係佢嘅功能，重量上都以經比傳統戶外布料優勝，但耐用度同價錢比其他新物料較好。同時間，睇到Spectra®開始慢慢Offer 多種UHMWPE嘅應用方法而且喺布料製造技術上有更多創新嘅諗法(雖然質素有啲參差)。若然你呢一刻叫我揀一隻布俾你做背囊，我依然會揀X-Pac™，不過半年後仲係咪呢三種物料呢，就未知之數了。